ויקטור השני, נסיך אנהלט-ברנבורג-שאומבורג-הוים

ויקטור השני, נסיך אנהלט-ברנבורג-שאומבורג-הוים (גרמנית: Viktor II. Prinz von Anhalt-Bernburg-Schaumburg-Hoym, 2 בנובמבר 1767 - 22 באפריל 1812), היה נסיך אנהלט-ברנבורג-שאומבורג-הוים בין השנים 1806–1812.

ביוגרפיה
ויקטור השני נולד בויילבורג ב-2 בנובמבר 1767, לקרל לודוויג, נסיך אנהלט-ברנבורג-שאומבורג-הוים ואלאונורה, נסיכת זולמס-בראונפלס, בתם של פרידריך וילהלם הראשון, נסיך זולמס-בראונפלס וסופיה מזולמס-לאובאך. ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות.

בשנת 1806 מת אביו קרל לודוויג, נסיך אנהלט-ברנבורג-שאומבורג-הוים, וויקטור עלה לשלטון במקומו. ב-22 באפריל 1812 מת ויקטור בטירת שאומבורג, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין בתו של ויקטור הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.

משפחתו
ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות:
 הרמינה, נסיכת אנהלט-ברנבורג-שאומבורג-הוים (1797–1817), התחתנה עם הארכידוכס יוזף, פלטין הונגריה
 אדלהייד, נסיכת אנהלט-ברנבורג-שאומבורג-הוים (1800–1820), התחתנה עם אוגוסט, הדוכס הגדול של אולדנבורג
 אמה, נסיכת אנהלט-ברנבורג-שאומבורג-הוים (1802–1858), התחתנה עם גאורג השני, נסיך ולדק ופירמונט
 אידה, נסיכת אנהלט-ברנבורג-שאומבורג-הוים (1804–1828), התחתנה עם אוגוסט, הדוכס הגדול של אולדנבורג

 אילן יוחסין 

קישורים חיצוניים
 בית אסקניה

 ויקטור השני, נסיך אנהלט-ברנבורג-שאומבורג-הוים  בית אסקניה  נולד:2 בנובמבר 1767 מת:22 באפריל 1812 קרל לודוויג נסיכות אנהלט-ברנבורג-שאומבורג-הוים  1806–1812 פרידריך

קטגוריה:נסיכים גרמנים
קטגוריה:בית אסקניה
קטגוריה:גרמנים שנולדו ב-1767
קטגוריה:גרמנים שנפטרו ב-1812